Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 41/2003. (IV. 18.) FVM—KüM—PM együttes rendelethez
Paragraph Index: 623

5. A pályázóknak a megpályázott mennyiség után tonnánként 300 Ft letéti díjat kell fizetniük a 10032000- 00281629-20000002 számú Agrárintervenciós Központ letéti számlájára. A befizetés, illetve a visszautalás kizárólag pénzintézeti átutalással történhet. A pályázónak az átutalási megbízáson a bank által elõírt adatokon kívül a „Közlemény” rovatban fel kell tüntetnie a pályázó nevét, adószámát és a hivatkozott rendelet számát. A letéti díj átutalását igazoló banki dokumentum csatolása nélkül a pályázat érvénytelen. A letéti díj összegét — amennyiben a pályázó írásban másként nem rendelkezik (pl. ha újabb pályázatot kíván benyújtani) — 30 napon belül az AIK a pályázó részére visszautalja, amennyiben a pályázat nem felel meg a meghatározott feltételeknek, illetve a pályázat a rendelkezésre álló keret kimerülése után érkezik be. Arányos visszaosztás esetén az igényelt és az elfogadott mennyiség különbözetére esõ letéti díj összegét szintén 30 napon belül a pályázó részére az AIK visszautalja.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes